CELEX: 62013CN0562
Language: et
Date: 2013-10-31 00:00:00
Title: Kohtuasi C-562/13: Eelotsusetaotlus, mille on esitanud Cour du travail de Bruxelles (Belgia) 31. oktoobril 2013 — Centre public d'action sociale d'Ottignies-Louvain-La-Neuve versus Moussa Abdida

11.1.2014   
            
            
               ET
            
            
               Euroopa Liidu Teataja
            
            
               C 9/20
            
         Eelotsusetaotlus, mille on esitanud Cour du travail de Bruxelles (Belgia) 31. oktoobril 2013 — Centre public d'action sociale d'Ottignies-Louvain-La-Neuve versus Moussa Abdida
   (Kohtuasi C-562/13)
   2014/C 9/32
   Kohtumenetluse keel: prantsuse
   
      Eelotsusetaotluse esitanud kohus
   
   Cour du travail de Bruxelles
   
      Põhikohtuasja pooled
   
   
      Apellant: Centre public d'action sociale d'Ottignies-Louvain-La-Neuve
   
      Vastustaja: Moussa Abdida
   
      Eelotsuse küsimused
   
   
               1.
            
            
               Kas direktiive 2004/83/EÜ (1), 2005/85/EÜ (2) ja 2003/9/EÜ (3) tuleb tõlgendada nii, et nendega kohustatakse liikmesriiki, mis näeb ette, et välismaalasel, kes „kannatab niisuguse haiguse all, et see kujutab reaalset ohtu tema elule või kehalisele puutumatusele või reaalset ohtu, et talle saab osaks ebainimlik või väärikust alandav kohtlemine, kui tema päritoluriigis ei osutata mingit sobivat arstiabi”, on direktiivi 2004/83/EÜ artikli 15 punkti b alusel õigus täiendavale kaitsele,
               
                           —
                        
                        
                           nägema ette võimaluse esitada peatava toimega kaebus haldusotsuse peale, millega jäeti rahuldamata välismaalase elamisloa taotlus ja/või keelduti andmast talle täiendavat kaitset ning tehti ettekirjutus riigist lahkumiseks;
                        
                     
                           —
                        
                        
                           rahuldama oma sotsiaalabi või vastuvõtusüsteemi raames lisaks arstiabile kaebaja muud esmavajadused seni, kuni tehakse otsus selle haldusotsuse peale esitatud kaebuse kohta?
                        
                     
         
               2.
            
            
               Kas juhul, kui vastus eelmisele küsimusele on eitav, kohustab põhiõiguste harta ning eelkõige selle artiklid 1–3 (inimväärikus, õigus elule ja puutumatusele), selle artikkel 4 (ebainimliku või alandava kohtlemise keeld), selle artikli 19 lõige 2 (keeld saata isik välja riiki, kus teda tõsiselt ohustab ebainimlik või alandav kohtlemine), selle artiklid 20 ja 21 (võrdsus ja keeld diskrimineerida isikut võrreldes teiste täiendava kaitse taotlejate kategooriatega) ja/või selle artikkel 47 (õigus tõhusale õiguskaitsevahendile) liikmesriiki, mis võtab üle direktiivid 2004/83/EÜ, 2005/85/EÜ ja 2003/9/EÜ, nägema ette peatava toimega kaebuse ja eespool 1. küsimuses nimetatud esmavajaduste rahuldamise?
            
         
      (1)  Nõukogu 29. aprilli 2004. aasta direktiiv 2004/83/EÜ miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta (ELT L 304, lk 2; ELT eriväljaanne 19/07, lk 96).
   
      (2)  Nõukogu 1. detsembri 2005. aasta direktiiv 2005/85/EÜ liikmesriikides pagulasseisundi omistamise ja äravõtmise menetluse miinimumnõuete kohta (ELT L 326, lk 13).
   
      (3)  Nõukogu 27. jaanuari 2003. aasta direktiiv 2003/9/EÜ, millega sätestatakse varjupaigataotlejate vastuvõtu miinimumnõuded (ELT L 31, lk 18; ELT eriväljaanne 19/06; lk 101).